Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS TARYBOS 2021 M. KOVO 25 D. SPRENDIMO NR. T3-71 „DĖL PRIENŲ RAJONO SAVIVALDYBĖS MOKYKLŲ TINKLO PERTVARKOS 2021–2025 M. BENDROJO PLANO PATVIRTINIMO“

PAKEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 28 straipsnio 8 dalimi, 44 straipsnio 4 dalimi, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, ir atsižvelgdama į Prienų „Ąžuolo“ progimnazijos 2023-05-02 prašymą Nr. (7.20Mr)GX-208, Prienų „Revuonos“ pagrindinės mokyklos 2023-05-08 prašymą Nr. (7.20Mr)GX-214, Prienų rajono savivaldybės taryba nusprendžia:

Pakeisti Prienų rajono savivaldybės mokyklų tinklo pertvarkos 2021–2025 m. bendrąjį planą, patvirtintą Prienų rajono savivaldybės tarybos 2021 m. kovo 25 d. sprendimu Nr. T3-71 „Dėl Prienų rajono savivaldybės mokyklų tinklo pertvarkos 2021–2025 m. bendrojo plano patvirtinimo“:

1. Pakeisti 21.1 papunktį ir jį išdėstyti taip:

„21.1. Prienų „Ąžuolo“ progimnazija: priešmokyklinio, pradinio ugdymo programa, pagrindinio ugdymo programos I dalis (Prienų rajono savivaldybė). Prienų „Ąžuolo“ progimnazijos Ašmintos daugiafunkcis centras vykdo ikimokyklinio, priešmokyklinio ir pradinio ugdymo programą (Prienų rajono savivaldybė).“

2. Pakeisti 21.1.1 papunktį ir jį išdėstyti taip:

„21.1.1. Vykdoma mokyklos vidaus struktūros pertvarka: iki 2023 m. rugpjūčio 31 d. likviduojamas Prienų „Ąžuolo“ progimnazijos Naujosios Ūtos daugiafunkcis centras.“

3. Pakeisti 21.1 papunkčio 3 skiltį ir ją išdėstyti taip:

„2023 m.“

4. Pakeisti 21.2 papunktį ir jį išdėstyti taip:

„21.2. Prienų „Revuonos“ pagrindinė mokykla: priešmokyklinio, pradinio, pagrindinio ugdymo programos, individualizuotos pradinio ir pagrindinio ugdymo programos, socialinių įgūdžių ugdymo programa, ikiprofesinio mokymo programa, suaugusiųjų pagrindinio ugdymo I dalies programa (Prienų rajono savivaldybė). Prienų „Revuonos“ pagrindinės mokyklos specialiojo ugdymo skyrius vykdo individualizuotą pradinio ugdymo, individualizuotą pagrindinio ugdymo, socialinių įgūdžių ugdymo programą (Prienų rajono savivaldybė).“

5. Pakeisti 21.2.1 papunktį ir jį išdėstyti taip:

„21.2.1. Vykdoma mokyklos vidaus struktūros pertvarka: iki 2023 m. rugpjūčio 31 d. likviduojamas Prienų „Revuonos“ pagrindinės mokyklos Šilavoto pradinio ugdymo skyrius.“

6. Pakeisti 21.2 papunkčio 3 skiltį ir ją išdėstyti taip:

„2023 m.“

Savivaldybės meras